tomron87/hebrew-wikipedia-sentences-corpus huggingface dataset:
בשנותיו באורורה למד בבית הספר התיכון גייטוויי ולאחר מכן בתיכון הקתולי סנט אנתוני השוכן בסן אנטוניו שבטקסס בשנים 1970–1972. כבר בגיל 14 השתלב בענף הבנייה, והצטרף לאיגוד עובדים מקומי.
ריטר המשיך לעבוד בענף זה טרם למודיו הגבוהים.
בהגיעו לגיל מכללה, נרשם ריטר לאוניברסיטת המדינה של קולורדו שם השלים לימודי תואר ראשון, אחר כך המשיך ללימודי תואר שני במשפטים באוניברסיטת קולורדו בולדר, ועד 1981 קיבל את התואר.
באותה שנה התקבל לעבודה במשרד התובע המחוזי של דנוור כסגן התובע המחוזי.
בשנת 1990 החל ריטר את שירותו במשרד התובע הפדרלי של מחלקת המשפטים של ארצות הברית בקולורדו, וכעבור שנתיים שב למשרד התובע המחוזי בדנוור.
בשנת 1993 התמנה לתובע המחוזי, ובמהלך כהונתו ייסד את אחד מבתי המשפט הראשונים לענייני סמים והרבה להתמקד בעבירות צווארון לבן במטרופולין דנוור.
הוא נהג להעמיד לדין לרוב במקרי התעללות מינית ואלימות במשפחה כמו גם בגין פשעים נגד קשישים.
לאחר פיגועי 11 בספטמבר ייעץ ריטר בנושאים שונים לתובע הכללי של ארצות הברית ג'ון אשקרופט.
טרם היבחרו לתפקיד המושל נטל ריטר חלק בתפקידים התנדבותיים שונים והיה חבר בוועדה לשירותי אנוש של "קרן דנוור", במועצת "Mile High United Way" ובוועדת בתי הספר הציבוריים של דנוור לרפורמה בבתי ספר תיכוניים.
עוד קודם לכן, ב-1987, התגוררו ריטר ואשתו ג'ני בזמביה במסגרת שליחות מיסיונרית של הכנסייה הקתולית, במסגרתה הפעילו מרכז לחלוקת מזון.
ב-1989 שבו לדנוור והמושל רוי רומר נימק את החלטתו למנות את ריטר למשרד התובע המחוזי בפעילותו של האחרון בזמביה.
בבחירות 2006 התמודד ריטר לתפקיד מושל קולורדו.
כבר במהלך הבחירות המקדימות במפלגה הדמוקרטית הסתמן כמועמד המוביל.
אף על פי שדמוקרטים בכירים אחרים בקולורדו, בהם ראש עיריית דנוור ג'ון היקנלופר ויושב ראש בית הנבחרים של קולורדו אנדרו רומנוף שקלו להתמודד על התפקיד, הם בחרו שלא לעשות כן ולהותיר את ריטר המתמודד המוביל לתפקיד.
יריבו היחיד של ריטר בפריימריז היה חבר בית הנבחרים המדינתי גארי לינדסטרום, וגם הוא פרש מהבחירות המקדימות ב-28 בפברואר 2006. התנגדותו של ריטר להפלות הניעה מנהיגים תומכי הפלות לחפש חלופות עבורו, אך יוזמות אלה לא התממשו בסופו של דבר.
בבחירות הכלליות גבר על מועמד המפלגה הרפובליקנית בוב בופריי וגרף 57% מקולות הבוחרים.
בראשית כהונתו כמושל היה ריטר פופולרי יחסית בקרב האוכלוסייה הכפרית בקולורדו, שטרם היבחרו נטו להצביע עבור מועמדי המפלגה הרפובליקנית.
הפופולריות שלו התרחבה גם במעוזים הדמוקרטיים בקולורדו כגון אתרי הסקי וייל ואספן והאזור המטרופולוני של דנוור-אורורה.
סקר שנערך באוגוסט 2007 בידי "Rasmussen Reports" הראה כי שיעורי התמיכה בריטר נאמדים ב-60%, בעוד ש-36% אינם תומכים ו-4% ללא דעה.
עם זאת, ביולי 2008 חלה התדרדרות בתמיכה הציבורית בו, וסקר אחר מצא את התמיכה בו נאמדת ב-45%.
באפריל 2009 פורסם סקר מאת "Public Policy Polling" בו קיבל 41% תמיכה בלבד, ובעקבות זאת הרע מצבו לקראת הבחירות לכהונה שנייה בנובמבר 2010. לבסוף הכריז ריטר כי אין בכוונתו להתמודד לתקופת כהונה שנייה, והוא עזב את אחוזת המושל בראשית ינואר 2011.
עבד א-סלאם בילאל עומראני הוא כדורגלן צרפתי-אלג'יראי המשחק בעמדת החלוץ בנבחרת אלג'יריה.
עומראני גדל במחלקת הנוער של אולימפיק מרסיי.
בשנת 2011 החל לשחק בקבוצה הבוגרת של המועדון, במדיה ערך שש הופעות ליגה והבקיע שער אחד במסגרת ליגת העל הצרפתית.
בין השנים 2013–2014 הושאל לארל מליגת המשנה הצרפתית, במדיה ערך 13 הופעות ליגה.
קלוז', מועדון כדורגל סטיאווה בוקרשט ופטרולול פלוישט מליגת העל הרומנית.
ב-12 ביוני 2022 ערך עומראני את הופעת הבכורה שלו בנבחרת אלג'יריה, בניצחון 2-1 על נבחרת איראן במשחק ידידות.
זוהי רשימת האלבומים שהגיעו למקום הראשון במהלך שנת 2024 במצעד האלבומים האמריקאי בילבורד 200.
The Tortured Poets Department, אלבום האולפן האחד-עשר של הזמרת והיוצרת האמריקאית טיילור סוויפט, שהה הכי הרבה זמן במקום הראשון במהלך השנה (15 שבועות מצטברים).
בנוסף האלבום שבר כמה שיאי בילבורד 200 בכל הזמנים – הוא האלבום הראשון אי פעם של אמנית שבילה את 12 השבועות הראשונים שלו במקום הראשון במצעד (סוויפט שברה את שיאה של הזמרת ויטני יוסטון עם אלבומה השני Whitney שבילה את 11 השבועות הראשונים שלו במקום הראשון בשנת 1987).
הוא האלבום שמכר הכי הרבה עותקים בשבוע הראשון לצאתו – 2,610,000 עותקים.
וויליאם ג'רארד "ביל" רוברטי הוא שחקן שש בש, שחמט ופוקר, שזכה בתחרויות בין-לאומיות וכתב ספרים בנושאים אלה.
ביל רוברטי נולד בקיימברידג' (מסצ'וסטס), ארצות הברית.
למד ניתוח מערכות באוניברסיטת הרווארד.
בזמן לימודיו הפך לשחמטאי והיה חלק מקבוצת השחמט של הרווארד שזכתה במספר תחרויות.
לאחר סיום לימודיו זכה במספר תחרויות שחמט, בהן אליפות ארצות הברית בשחמט מהיר בשנת 1970. הוא נודע כשחמטאי בעיניים עצומות, ושיחק במשחקי ראווה על שמונה לוחות בו זמנית.
בשנת 1976 החל לשחק שש בש והפך לאחד השחקנים המובילים בעולם.
הוא זכה פעמיים באליפות העולם בש בש במונטה קרלו (בשנים 1983 ו-1987), וכן זכה פעמיים באליפות העולם בשש בש בבוסטון (1979, 1991), באליפות העולם בשש בש בלאס וגאס (1980, 2001), באליפות ניו יורק מטרופוליטן הפתוחה (2011, 2013), וכן בתחרויות בין-לאומיות באיי בהאמה (1993), איסטנבול (1994) ובאי מאן (1984).
בין השנים 1991 ל-1998 ערך, לצד קנט גולדינג, את כתב העת "Inside Backgammon".
הוא הבעלים של הוצאת ספרים בשם Gammon Press.
הוא ערך והגיש מספר פודקאסטים על נשים בשש בש, בהם גם ניתח את המהלכים במספר משחקים בולטים של השחקניות.
שיחק גם במספר רב של תחרויות טקסס הולדם, וכתב יחד עם דן הרינגטון (שזכה באליפות העולם בפוקר ב-1995) סדרה בת שבעה ספרים על טקסס הולדם.
הספר הראשון בסדרה תורגם לעברית בשנת 2009.
ביל רוברטי כתב סדרת ספרים על טקסס הולדם יחד עם דן הרינגטון.
ויליאם "ביל" שפירו אתלט יהודי-אמריקאי, מקום 17 בעולם (1965) אלוף המכביה השביעית (1965) בריצת 400 מטר ובריצת שליחים 4x400 מטר.
שפירו התאמן באשוויל, קרוליינה הצפונית.
בתחרות שנערכה בבאטון רוז', לואיזיאנה ב-2 במאי 1964 הוא ניצח בריצת 400 מטר בתוצאה של 46.7 שניות.
בתחרות שנערכה בבייקרספילד, קליפורניה ב-12 ביוני 1965 הוא ניצח בריצת 400 מטר שיא אישי חדש של 46.1 שניות ודורג בסוף השנה במקום 17 בעולם.
בילבי גרב-ברך, בילבי בת-גרב או גילגי גרב-גור (בשוודית: Pippi Långstrump) היא גיבורת סדרת ספרי הילדים הנושאים את שמה, שנכתבו על ידי סופרת הילדים השוודית אסטריד לינדגרן ואוירו במקורם על ידי אינגריד ואנג ניימן.
הספר הראשון בסדרה, שיצא לאור ב-26 בנובמבר 1945, היה רב-מכר בשוודיה וברחבי העולם (לרבות בישראל), תורגם לשפות רבות, עובד למספר סרטי קולנוע וסדרות טלוויזיה והועלה פעמים רבות כמחזה.
לספר יצאו שני ספרי המשך.
דמותה של בילבי נחשבת לאחת הדמויות המצחיקות והאהובות בספרות הילדים העולמית.
בשמה המקוצר ידועה הילדה כ"בילבי גרב-ברך" או "בילבי בת-גרב".
בתרגום לעברית של סדרת הטלוויזיה השוודית משנות ה-70 כונתה "בילבי לא-כלום".
בדיבוב העברי של הסרט המצויר מ-1997 בתרגומה של שפרירה זכאי נקראה "בילבילולה מולקולה מנקת-ארובות רוחצת-חלונות בתו של אפרים ארך-גרביים" או בשמה המקוצר כ"בילבי ארוכת הגרב".
בדיבוב העברי של הסדרה המצוירת המבוססת על הסרט מ-1997 בתרגומו של שרון כהן נקראה "בילבילוטה דליקטזה בת גרב, בתו הקטנה של אפרים לא-כלום" או בשמה המקוצר, הזהה לסדרה מ-1969, "בילבי לא-כלום".
המשמעות בעברית של המילה "פיפי", שבשוודית משמעה ציוץ של ציפור, חייב את המתרגמים לשנות את שמה של הילדה.
בתרגום הראשון לעברית של אביבה חיים שיצא לאור בשנת 1956 כונתה הילדה "גילגי".
כאשר הופק סרט, היה צורך בשם הנהגה באופן דומה ויזואלית – באמצעות עיצורים דו-שפתיים, כך שיהיה דומה לתנועת השפתיים של הדמויות.
לכן, במהדורות הספר שיצאו בתרגומים שונים משנות ה-70 ואילך, עבר השם שינוי נוסף, לשם "בילבי".
בילבי היא ילדה כבת תשע, ששערה הג'ינג'י אסוף בשתי צמות כה הדוקות עד שהן בולטות מצדי ראשה.
פניה מנוקדות בנמשים, שמלתה מטולאת, והיא גורבת שני גרביים שונים זה מזה, ונועלת נעליים הגדולות בהרבה מכפי מידתה.
בילבי חיה בכפר שוודי קטן, בבית ישן המכונה על ידה "וילה וילקולה" (Villa Villekulla, מוכר כ"בית קונדס" בתרגום של אביבה חיים ו"וילה מצחיקולה" בתרגום של סדרת הטלוויזיה).
יחד עמה חי קוף קטן מסוג קוף סנאי, ושמו מר נילסון, וסוס, המתגורר במרפסת.
לבילבי אין כל קרובים מבוגרים הגרים עמה.
אמהּ מתה בילדותה, ואיש אינו יודע היכן אביה.
היא אומרת שאמה היא מלאך, ואביה הוא רב חובל של ספינה המפליגה בים הדרומי ומלך של ילידים.
בילבי היא ילדה עשירה מאוד.
היא מחזיקה בארגז גדול מלא מטבעות זהב, ובשידה עם מגירות רבות שבתוכן חפצים מיוחדים ויוצאי דופן.
בילבי מתיידדת עם ילדי השכנים, טומי ואניקה סטרגרן.
אמם של טומי ואניקה, גב' סטרגרן, מסתייגת בתחילה מהתנהגותה יוצאת הדופן והבוטה של בילבי, המורדת בסמכות ולועגת למבוגרים, בהם גב' סטרגרן וחברותיה, אך לבסוף היא מבינה כי בילבי לא תסכן את ילדיה, וכי היא מעריכה את ידידותה עם ילדי משפחת סטרגרן מעבר לכל דבר שבעולם.
בילבי אינה הולכת לבית הספר ואינה נתונה למשמעתו של איש.
כאשר טומי ואניקה משדלים אותה להגיע אל הכיתה ולנסות ללמוד שם, היא אינה מסתדרת עם הכללים הנהוגים בכיתה.
עם זאת היא ניחנה בהיגיון בריא ובחוש צדק מפותח.
היא מראה כבוד למבוגרים המתייחסים אליה ואל חבריה בכבוד ובהוגנות, אך מזלזלת ובזה למבוגרים המפעילים את סמכותם מבלי לכבד את הילדים.
בילבי נוהגת להפליג בגוזמאות, אך רבות מהן מתבררות כאמת לאמיתה בסופו של דבר.
כך, היא טוענת כי היא הילדה החזקה בעולם, אך כשמגיע הקרקס לעיירה היא מנצחת את "אדולף החזק", הקורא לכל תושבי העיירה להתמודד עמו.
היא מנצחת גם גנבים שחדרו לביתה על מנת לגנוב את אוצרה, מארחת בעלי חיים נטושים, משחקת תופסת ומנצחת את השוטרים שבאו לקחת אותה לבית היתומים, ורוכשת את אמונם של המבוגרים כשהיא מצילה ילדים משריפה שפרצה בעיירה.
אביה של בילבי הוא רב החובל אפרים גרב-ברך (תורגם גם: אפרים גרב-גור).
ממנו ירשה בילבי את חוזקה הרב.
הוא היחיד בעולם המסוגל להתמודד עמה בתחרות של כוח.
הוא רכש את וילה וילקולה על מנת שיהיה לבילבי בית לגור בו כאשר הוא מפליג בימים עם ספינתו.
על אף שבילבי היא גם מלחית מעולה, היא הסכימה לגור בבית, ולא לחיות חיי יורדת ים, לאחר שאביה אבד בים.
בילבי האמינה תמיד כי הוא עדיין חי, כי נסחף לאי בודד, ושם נהיה למלכם של הילידים, וכי יום יבוא והשניים ייפגשו.
בספרי ההמשך מסתבר כי אכן, אביה של בילבי נסחף לאי בודד, ושם הפך ל"צ'יף הלבן השמן" ומלך על הילידים.
הוא שב לשוודיה על מנת להביא עמו את בילבי אל הים הדרומי, אך היא גילתה שהיא קשורה לבית ולידידיה החדשים טומי ואניקה, והחליטה להישאר ולגור בבית, על אף שלעיתים היא מפליגה בחברת ידידיה ואביה בספינתו של האב.
לפני פרסום הספר עבדה כקצרנית בסטוקהולם, וזאת לאחר שגדלה בחווה באזור הכפרי של שוודיה.
כתיבת הספר החלה כשבתה של לינדגרן, קארין, ביקשה ממנה, בשנת 1941, שתספר לה על "פיפי גרב-ברך", כששכבה חולה בדלקת ריאות.
לינדגרן החלה לספר סיפורים על הדמות הדמיונית שהמציאה בתהּ, וראתה כי תגובות הילדה וחבריה, להם סופר הסיפור, הן חיוביות, והחליטה לנסות ולהוציאו לאור.
בשנת 1944 העלתה את הסיפור על הכתב ושלחה אותו לאחד המוציאים לאור הגדולים בשוודיה, בונייר.
לאחר זמן מה שב אליה הספר בדואר בלוויית מכתב דחייה סטנדרטי.
לאחר שסיפור נוסף שכתבה זכה בפרס שני בתחרות ספרותית שארגנה ההוצאה לאור Rabén & Sjögren (ראבן ושגרן), ערכה מחדש את הספר, קיצצה ממנו קטעים ושלחה אותו שוב לתחרות בשנה שלאחר מכן (1945).
הספר זכה במקום הראשון, יצא לאור בהוצאת ראבן ושגרן והיה להצלחה מיידית.
ב 2016 הופק סרט תיעודי חדש על לינדגרן.
בסרט מספרת נכדתה על בנה שמחוץ לנישואים של סבתה, שהוא אביה של הנכדה (לבד מבנה הייתה ללינדגרן בת נוספת).
בסרט נטען שלילדותו של בנה, שנמסר למשפחת אומנה בדנמרק, הייתה השפעה רבה על יצירתה של לינדגרן.
בילבי שבתה את לבם של ילדים בזכות עצמאותה והרפתקנותה.
היא ממשיכה בכך מסורת של ספרי ילדים המציגים דמות חיובית של יתום עצמאי, מוטיב ספרותי המאפשר לסופר כתיבת עלילה שבה הילד משוחרר ממגבלות עולם המבוגרים ומהמציאות הרגילה.
בילבי היא ילדה חופשית, משוחררת ממשמעת וממחויבות, החיה חיים עצמאיים מבלי שאיש יאמר לה מה לעשות.
בכך היא מסמלת את תשוקתו הטבעית של הילד לעוצמה ולשליטה בעולם הסובב אותו.
בילבי, בעלת המשאבים הכספיים הבלתי מוגבלים והכוח הפיזי הרב, היא התגשמות החלום הילדותי.
היא אינה מודל לחיקוי, אלא הימלטות דמיונית מהכבלים והמגבלות שבעולמו של הילד.
משמעות רבה יש לעובדה שניצחונותיה של בילבי, הילדה, הם לרוב על דמויות גבריות חזקות.
בילבי הושוותה לדמויות יתומים אחרים, שהופיעו בספרות הילדים בסוף המאה ה-19 ותחילת המאה ה-20, כגון אן שרלי, גיבורת "האסופית", או ג'רושה אבוט, הגיבורה של "אבא ארך רגליים".
בניגוד להן בילבי מורדת בסמכות, אינה מקבלת את חוקי החברה, וגאה בהופעתה החיצונית יוצאת הדופן.
היא הושוותה פעמים רבות לגיבורים אהובים אחרים בספרות הילדים כפיטר פן או תום סויר, אך לעיתים קרובות היא מושווית לאליס, גיבורת "הרפתקאות אליס בארץ הפלאות".
כאליס, היא אדם המגיע לעולם זר ומוזר לו, ועליו ללמוד את כלליו.
אך בניגוד לאליס הקונפורמיסטית והמחונכת, המגיעה לעולם שכלליו כאוטיים, מביאה בילבי התנהגות כאוטית לעולם השואף לסדר.
בכך, למעשה, בילבי היא אליס במהופך.
עם הופעתו בדפוס התקבל הספר בהתלהבות על ידי המבקרים המובילים בשוודיה.
הספר נמכר במהדורות רבות, ובסמוך להופעתו הוקרא ברדיו והומחז.
ב-1946 אף קיבלה לינדגרן פרס מטעם העיתון החשוב "סבנסקה דאגלבדט".
באוגוסט 1946 נשמע קול בודד של מבקר חשוב בשם פרופסור יון לדנקוויסט, שכתב בעיתון אפטונבלאדט כי הספר הוא מגעיל, לא טבעי ופוגעני, ואין לחשוף אליו ילדים.
הביקורת זכתה לפרסום רב בדיוק בעת שהספר השני יצא לאור.
אך לאחר צאת הספר השלישי הוכרע הוויכוח, וסדרת הספרים התקבלה כיצירת מופת בתחום ספרות הילדים.
באותה שנה הופיעו מספר ספרים המתארים דמות נערית רעננה ומשוחררת, כשהבולטת ביניהם היא פיפי לנגסטרומפ של אסטריד לינדגרן.
היא ערכה ניתוח מפורט והשוותה בין פיפי של אסטריד לינדגרן לבין אן-מארי לינדלוף של אסתר בלנדה (וכמו כן לדמות מספריה של הסופרת הדנית קארין מיכאליס).
לינדגרן כתבה בשנות ה-40 שלושה ספרי "בילבי", המהווים את הבסיס לסדרה.
ספרים אלו אוירו בידי המאיירת אינגריד ואנג ניימן שאיוריה הפכו למזוהים עם הסדרה:
במהלך השנים יצאו ספרי תמונות רבים של בילבי, המבוססים לרוב על שלושת הספרים הראשונים, ומיועדים לקהל קוראים צעיר מאוד.
ספר חדש, בשם "בילבי גרב-ברך ושוד עץ חג המולד" (Pippi Långstrump har julgransplundring) המיועד לקוראים בני 6 - 9 הנמצאים בראשית הקריאה, יצא לאור בשנת 1979.
הספרים תורגמו ליותר מ-60 שפות, ובהן עברית.
נתונים שמסר המו"ל הגרמני של הספרים, בשנת 1988, מעלים כי הספרים נמכרו עד לשנה זו ב-4 מיליון עותקים בגרמניה ובלמעלה מ-40 מיליון בעולם כולו.
בשנים שחלפו מאז לא דעכה הפעילות המו"לית סביב הספרים, והם ממשיכים להיות מופצים בשפות רבות.
מהדורה חדשה, שבה החליפו ציוריה של המאיירת לורן צ'יילד את ציוריה ה"קלאסיים" של ואנג ניימן, יצאה לאור באנגלית בשנת 2007, ולאחר מכן יצאה לאור בשפות שונות נוספות, ובהן בעברית בשנת 2009.
הספר הראשון בסדרת "בילבי" תורגם מספר פעמים לעברית, כאשר התרגום הראשון, משנת 1956 של אביבה חיים, בו כונתה הגיבורה "גילגי", כלל אף מספר פרקים מספרי ההמשך, "בילבי עולה על הסיפון" ו"בילבי בים הדרומי".
ספרי "בילבי" שיצאו בשנות ה-70 היו למעשה קטעים מהספר הראשון, שפורק לכמה ספרים קטנים.
תרגומה של דנה כספי משנת 2009 הוא תרגום מלא ורציף של הספר הראשון בסדרה, ללא השמטות או תוספות.
תרגום זה לווה באיוריה של לורן צ'יילד, שהחליפו את איוריה הקלאסיים של אינגריד ואנג ניימן שליוו את הספרים הקודמים.
להלן רשימת התרגומים השונים לעברית של ספרי אסטריד לינדגרן העוסקים בבילבי:
גילגי, תרגמה אביבה חיים, הוצאת מ' ניומן, 1956 (יצא לאור במהדורה נוספת בשנות ה-60, ובהוצאת ש.
הבריחה הגדולה עם בילבי בת-גרב, תרגמה תמר שלמון, הוצאת עם עובד, 1970
מי מכיר את בילבי בת-גרב?, תרגמה תמר שלמון, הוצאת עם עובד, 1973 (יצא במספר מהדורות בשנות ה-70 וה-80.)
בילבי בוילה מצחיקולה, תרגמה תמר שלמון, הוצאת עם עובד, 1979
בילבי הילדה הכי חזקה בעולם, תרגמה תמר שלמון, הוצאת עם עובד, 1979
בילבי גרב-ברך, תרגמה דנה כספי, הוצאת כנרת, זמורה-ביתן, דביר, 2009
ספריה של לינדרגן עובדו לסרטי קולנוע, סדרות טלוויזיה, מחזות ותסכיתי רדיו.
הסרט "בילבי גרב-ברך" משנת 1949
בשנת 1949 צילם הבמאי השוודי פר גונוואל גרסה לסיפורה של בילבי, בה כיכבה ויוויקה סרלשיוס בת ה-26 כבילבי.
הסרט כמעט שאינו מוצג בשוודיה, אם בשל הסתייגותה של לינדגרן ממנו, שכן גונוואל מצא לנכון להוסיף סצנות שלא היו במקור הספרותי, ואם בשל סצנות הנתפסות כגזעניות, למשל הסצנה בה מגיע אביה של בילבי מאי הילידים, ועמו ילידים כהי עור.
בשנת 1969 החל שידורה של סדרת טלוויזיה העוסקת בעלילותיה של בילבי.
לינדגרן, שלא הייתה מרוצה מהתסריט של הסרט מ-1949, כתבה בעצמה את התסריט, ונעזרה בבמאי אולה הלבום, שעיבד בעבר סיפורים רבים של לינדגרן למסך.
ההפקה הייתה גרמנית-שוודית משותפת, וחלק מהשחקנים הם גרמנים.
בתפקיד הראשי הופיעה השחקנית אינגר נילסון המזוהה עם תפקיד זה, והייתה בת 10 בעת שהחלו צילומי הסדרה.
לאחר סיום שידור הסדרה היא נערכה מחדש והוצגה בקולנוע בארבעה סרטים, שמהווים חיבור של סצנות מהסדרה עצמה:
"בילבי גרב-ברך מפליגה בשבעת הימים" (Pippi Långstrump på de sju haven) 1970
ב-1973 שודרו פרקי הסדרה בטלוויזיה הישראלית.
הסדרה שודרה בשעה המיועדת לילדים, כשהיא מדובבת, דבר שלא היה מקובל באותה התקופה, שבה שודרו סדרות ילדים זרות כשהן מלוות בכתוביות.
את שיר הפתיחה "אני בילבי לא-כלום, אני מקפצת הופה היי" שרה נורית לפקוביץ אמיר שגם דיבבה את בילבי, וכן השתתפה בכמתרגמת, מעבדת וכמדבבת שפרירה זכאי.
ב-1961 הציגה תוכנית הטלוויזיה האמריקאית "ספר הסיפורים של שירלי טמפל", אותה הנחתה שירלי טמפל, סדרת פרקים המבוססים על דמותה של בילבי.
את תפקיד בילבי שיחקה ג'ינה גילספי.
ב-1982 הופקה סדרת טלוויזיה בברית המועצות בשם "פפי דליניצ'ולוק" (Пеппи Длинныйчулок), שמה של בילבי ברוסית.
בסדרה, שהופקה על ידי "מוספילם", כיכבה השחקנית סבטלנה סטופק כבילבי.
ב-1985 שודרה ברשת ABC תוכנית טלוויזיה בת שני פרקים בה שיחקה קארי קיי היים את תפקידה של בילבי.
ב-1988 יצא לאקרנים סרט קולנוע בשם "הרפתקאותיה החדשות של בילבי גרב-ברך".
בסרט שיחקה תמי ארין את תפקידה של בילבי, ושיחקו בו שחקנים כאיילין ברנן, דניס דוגאן ודיק ואן פאטן.
בניגוד למשתמע מהכותרת, המדובר בעיבוד לספר הראשון לסדרה.
ב-1997 עלה לאקרנים הסרט המונפש "בילבי: הסרט", שאחריו הופקה סדרת הטלוויזיה "בילבי" ששודרה לראשונה בקנדה בערוץ Teletoon.
הסדרה בהמשך שודרה בערוץ HBO בארצות הברית, ובערוצים נוספים ברחבי העולם, לרבות ערוץ הילדים, ערוץ 2, ערוץ ג'וניור וחינוכית 23 בישראל.
ב-2000 הופק סרט המשך לסדרה, בשם "בילבי: הרפתקאות בים הדרומי".
ספרי בילבי הומחזו והועלו על הבמה כמעט מהיום בו נכתבו.
במהלך שנות ה-60, בין 1961 ל-1967, שידר קול ישראל מספר תסכיתים על פי הספר "גילגי", ובין היתר שודרו התסכיתים במסגרת "התוכנית לאם ולילד" שהייתה פופולרית מאוד.
בילבורד הוט 100 הוא מצעד הפזמונים המרכזי של תעשיית המוזיקה האמריקאית המתעדכן מדי שבוע על ידי מגזין המוזיקה בילבורד.
במצעד משוקללים נתוני המכירות בארצות הברית (על גבי תקליטורים פיזיים ושל קובצי מוזיקה דיגיטליים) ונתוני זמן האוויר שמקבל הסינגל בתחנות הרדיו האמריקאיות.
תוצאות המצעד מתפרסמות באופן רשמי מדי יום חמישי במהדורה השבועית של מגזין המוזיקה של בילבורד ובאתר האינטרנט של המגזין.
תאריך ההוצאה הרשמי של כל מצעד הוא תאריך המאוחר בשבועיים מהתאריך המקורי בו כל מצעד מתפרסם לראשונה.
שירים שהגיעו למקום הראשון במצעד בילבורד הוט 100
♪  – הסינגל הנמכר ביותר בארצות הברית באותה השנה
♪  – התאריך הוא גם הופעת בכורה במקום הראשון.
להלן האמנים אשר במהלך העשור השני של המאה ה-21 בעלי המספר הרב ביותר של שירים אשר הגיעו למקום הראשון במצעד במהלך העשור:
אמן להיטים שהגיעולצמרת המצעד ריהאנה 9 קייטי פרי 8 ברונו מארס 7דרייק6 טיילור סוויפט5ג'סטין ביבראדל 4פוסט מאלוןדה ויקנדאמינם 3קשהמארון 5קארדי בי האמנים בעלי המספר הכולל הרב ביותר של שבועות בצמרת המצעד
להלן האמנים אשר במהלך העשור השני של המאה ה-21 בעלי המספר הכולל הרב ביותר של שבועות בצמרת המצעד במהלך העשור:
אמן שבועות כולליםבצמרת המצעדדרייק49 ריהאנה41ברונו מארס32 קייטי פרי 26אדל24 ג'סטין ביבר 23פארל ויליאמס 22מארון 520ליל נאז X19טיילור סוויפט18אד שירןבילי ריי סיירוס השירים בעלי המספר הכולל הרב ביותר של שבועות בצמרת המצעד
להלן השירים אשר בעלי המספר הכולל הרב ביותר של שבועות בצמרת המצעד במהלך העשור:
בתחילת שנת 2010, הסינגל "TiK ToK" של הזמרת האמריקאית קשה זכה להצלחה עצומה כאשר הוא דורג במקום הראשון במצעד הבילבורד הוט 100 במשך תשעה שבועות רצופים.
בהמשך השנה, השיר שהפך ללהיט העיקרי של עונת הקיץ היה "California Gurls" של הזמרת קייטי פרי והראפר סנופ דוג, אשר הוא דורג במקום הראשון במצעד הבילבורד הוט 100 במשך שישה שבועות.
עבור קייטי, סינגל זה היה השני המצליח ביותר שלה לאחר הלהיט שלה משנת 2008 "I Kissed a Girl".
ארבעה סינגלים של ריהאנה דורגו במקום הראשון במצעד הבילבורד הוט 100 במהלך שנת 2010 - שלושה סינגלים אותם ביצעה כאמנית סולו וסינגל אחד אותו ביצעה בשיתוף עם אמינם (השיר "Love the Way You Lie") - הפעם הראשונה בתולדות המצעד בו זמרת הגיעה להישג זה במהלך שנה אחת.
הזמרת מברבדוס ריהאנה היא הזמרת שכיכבה בפסגת המצעד במשך הזמן הרב ביותר בשנת 2011 עם הסינגל "We Found Love" שכיכב במקום הראשון במצעד במשך שמונה שבועות, ואחריו הסינגל של הזמרת הבריטית אדל, "Rolling in the Deep", שכיכב במקום הראשון במצעד במשך שבעה שבועות.
הזמרת קייטי פרי היא האמן שהצליח להביא את מספר הסינגלים הרב ביותר למצעד הבילבורד הוט 100 של שנת 2011 – שני סינגלים אותם ביצעה כאמנית סולו "Firework" ו-"" וסינגל אחד אותו ביצעה בשיתוף עם קניה וסט (הסינגל "").
ב-26 בפברואר 2011 הסינגל "Born This Way" של הזמרת ליידי גאגא היה לשיר ה-1000 שהגיע לפסגת מצעד הבילבורד הוט 100.
שני הסינגלים שכיכבו בפסגת המצעד במשך הזמן הרב ביותר בשנת 2012 הם – הסינגל "Call Me Maybe" מאת קארלי ריי ג'פסן (9 שבועות) והסינגל "One More Night" מאת מארון 5 (9 שבועות).
"Call Me Maybe" היה השיר השני הנמכר ביותר בשנת 2012 אשר מכר מעל ל-6 מיליון עותקים דיגיטליים.
במהלך שנת 2012 הצליחו 6 אמני סולו/הרכבים חדשים להגיע לראשונה למקום הראשון במצעד הבילבורד כזמרים ראשיים או כאמנים אורחים.
האמנים הללו הם: להקת פאן, ג'אנל מונה, גוטייה, קימברה, קארלי ריי ג'פסן וטיילור סוויפט.
זמרת הפופ ריהאנה הייתה האמנית היחידה שהצליחה להביא 2 סינגלים לפסגת המצעד בשנת 2012 ("Diamonds" ו-"We Found Love").
שירו של הזמר-יוצר הבלגי-אוסטרלי גוטייה "Somebody That I Used to Know", אשר בוצע בשיתוף עם הזמרת הניו זילנדית קימברה, היה השיר הנמכר ביותר של השנה.
הסינגל שכיכב בפסגת המצעד במשך הזמן הרב ביותר בשנת 2013 הוא הסינגל "Blurred Lines" מאת רובין ת'יק שמשתף פעולה עם T.I.
"Blurred Lines" היה השיר השני הנמכר ביותר בשנת 2013.
במהלך שנת 2013 הצליחו 6 אמני סולו/הרכבים חדשים להגיע לראשונה למקום הראשון במצעד הבילבורד כזמרים ראשיים או כאמנים אורחים.
האמנים הללו הם: צמד ההיפ הופ מאקלמור וראיין לואיס, וונז, באואר, ראי דלטון, מיילי סיירוס ולורד.
צמד ההיפ הופ מאקלמור וראיין לואיס היו האמנים היחידים שהצליחו להביא 2 סינגלים לפסגת המצעד בשנת 2013 ("Thrift Shop" ו-"Can't Hold Us").
שירם של צמד ההיפ הופ מאקלמור וראיין לואיס "Thrift Shop", אשר בוצע בשיתוף עם הזמר וונז, היה השיר הנמכר ביותר של השנה.
הסינגל שכיכב בפסגת המצעד במשך הזמן הרב ביותר בשנת 2014 הוא הסינגל "Happy" אותו מבצע הזמר האמריקני פארל ויליאמס (10 שבועות).
סינגל זה היה גם הסינגל הנמכר ביותר בארצות הברית בשנת 2014.
במהלך שנת 2014 הצליחו 6 אמני סולו/הרכבים חדשים להגיע לראשונה למקום הראשון במצעד הבילבורד כזמרים ראשיים או כאמנים אורחים.
האמנים הללו הם: הלהקה הקנדית מאג'יק!, הזמרת האמריקנית מייגן טריינור, זמר ה-R&B האמריקני ג'ון לג'נד, הראפר האמריקני ג'וסי ג'יי, הראפרית האוסטרלית איגי אזליה, והזמרת הבריטית צ'רלי XCX.
הזמרת האמריקנית טיילור סוויפט הייתה האמנית היחידה שהצליחה להביא 2 סינגלים לפסגת המצעד בשנת 2014 ("Shake It Off" ו-"Blank Space").
הסינגל שכיכב בפסגת המצעד במשך הזמן הרב ביותר בשנת 2015 הוא הסינגל "Uptown Funk" (14 שבועות) אותו הפיק וכתב מארק רונסון בשיתוף ברונו מארס.
סינגל זה היה גם הסינגל הנמכר ביותר בארצות הברית בשנת 2015 וגם הנמכר ביותר במהלך העשור (2010–2019).
במהלך שנת 2015 הצליחו 6 אמני סולו חדשים להגיע לראשונה למקום הראשון במצעד הבילבורד כזמרים ראשיים או כאורחים.
האמנים הללו הם: המפיק האמריקאי מארק רונסון, הזמר הבריטי צ'ארלי פות', הראפר האמריקאי קנדריק לאמאר, הזמר אומי, הזמר הקנדי דה וויקנד וזמר הפופ הקנדי ג'סטין ביבר.
הזמר הקנדי דה ויקנד היה האמן היחיד שהצליח להביא יותר מסינגל אחד לפסגת המצעד (2 שירים) בשנת 2015 ("Can't feel my face" ו-"The Hills").
הסינגל שכיכב בפסגת המצעד במשך הזמן הרב ביותר בשנת 2016 הוא הסינגל "Closer" של הצמד הצ'יינסמוקרס בשיתוף הזמרת הלסי (12 שבועות).
במהלך שנת 2017 הצליחו 7 אמני סולו ולהקות חדשים להגיע לראשונה למקום הראשון במצעד הבילבורד כזמרים ראשיים או כאורחים.
האמנים הללו הם: הזמר הבריטי זאין מאליק, הראפר האמריקאי דזיינר, הצמד הקנדי וויזקיד וקיילה, הזמרת והפזמונאית סיה, צמד המפיקים האמריקאים הצ'יינסמוקרס, הזמרת האמריקנית הלסי וצמד הראפרים האמריקנים ריי סרמורד.
שני האמנים היחידים שהצליחו להביא יותר מסינגל אחד לפסגת המצעד (2 שירים כל אחד) בשנת 2016 הם ג'סטין ביבר ("Sorry", "Love Youself") ודרייק ("One Dance", "Work" [של הזמרת ריהאנה])
הסינגל שכיכב בפסגת המצעד במשך הזמן הרב ביותר בשנת 2017 הוא הסינגל "Despacito" של לואיס פנסי בשיתוף דדי יאנקי וג'סטין ביבר (16 שבועות).
האמנים הללו הם: דאפט פאנק, מיגוס, ליל עוזי ורט, אד שירן, דיג'יי חאלד, קוואבו, צ'יינס דה ראפר, לואיס פנסי, דדי יאנקי, קארדי בי, פוסט מלון, ו-21 Savage.
הזמר הבריטי אד שירן היה האמן היחיד שהצליח להביא יותר מסינגל אחד לפסגת המצעד (2 שירים) בשנת 2017 ("Perfect" ו-"Shape of You").
הסינגל שכיכב בפסגת המצעד במשך הזמן הרב ביותר בשנת 2018 הוא הסינגל "God's Plan" של הזמר והראפר הקנדי דרייק (11 שבועות).
13 אמני סולו ולהקות הצליחו להגיע למקום הראשון במצעד הבילבורד כזמרים ראשיים או כאומנים אורחים, מתוכם 9 אמני סולו ולהקות חדשים הצליחו להגיע בפעם הראשונה בקריירה שלהם למקום הראשון במצעד הבילבורד.
האמנים הללו הם: קמילה קביו, יאנג ת'אג, דונלד גלובר, טיי דולה סיין, XXXTentacion, באד באני, חוסה בלוויין, אריאנה גרנדה וטראוויס סקוט.
דרייק היה גם האמן היחיד שהצליח להביא יותר מסינגל אחד לפסגת המצעד (4 שירים) בשנת 2018(God's Plan", "Nice for What", "In My Feelings" ו-"Sicko Mode" [של הראפר טראוויס סקוט]).
הסינגל שכיכב בפסגת המצעד במשך הזמן הרב ביותר בשנת 2019 הוא "Old Town Road" של האמנים ליל נאז X וביילי ריי סיירוס- הוא גם הסינגל הנמכר ביותר באותה השנה, והסינגל שכיכב במשך הזמן הרב ביותר בצמרת המצעד בכל הזמנים, עם זמן שיא של 19 שבועות.
18 אמני סולו ולהקות הצליחו להגיע למקום הראשון במצעד הבילבורד כזמרים ראשיים או כאורחים, מתוכם 10 אמני סולו ולהקות חדשים הצליחו להגיע בפעם הראשונה בקריירה שלהם למקום הראשון במצעד הבילבורד.
האמנים הללו הם: סוואה לי, בראדלי קופר, האחים ג'ונאס, ליל נאז X, ביילי ריי סיירוס, בילי אייליש, שון מנדס, ליזו, לואיס קפלדי, וסלינה גומז.
בילי אייליש היא האמנית הראשונה שנולדה במאה ה21 והגיעה למקום הראשון במצעד.
הסינגל "All I Want For Christmas Is You" של הזמרת מריה קארי הגיע למקום הראשון לאחר 35 שבועות לא רצופים, וכ-25 שנה לאחר תאריך צאתו המקורי.
שני האומנים היחידים שהצליחו להביא יותר מסינגל אחד לפסגת המצעד (2 שירים כל אחד) הם פוסט מאלון ("Circles", "Sunflower") ואריאנה גרנדה ('"Thank U, Next","7 Rings").
ערך זה עוסק במצעדי הפזמונים האמריקניים השבועיים בילבורד הוט 100 שנערכו משנת 2000 עד שנת 2009.
מצעד הבילבורד הוט 100 הוא מצעד הפזמונים המרכזי של תעשיית המוזיקה האמריקאית המתעדכן מדי שבוע על ידי מגזין המוזיקה בילבורד.
שירים שהגיעו למקום הראשון במצעד הבילבורד הוט 100
הערה: בשנת 2000 הסינגל הנמכר ביותר היה "Breathe" של הזמרת פיית' היל, ובשנת 2001 הסינגל הנמכר ביותר היה "Hanging By A Moment" של הלהקה לייפהאוס - שני הסינגלים הגיעו למקום השני בלבד.
"My Love" 3935 2 בדצמבר 2006 אקון בשיתוף סנופ דוג "I Wanna Love You" 2936 16 בדצמבר 2006 ביונסה ♪ 102007מספרשבוע כניסהלצמרת המצעד אמן/אמניםסינגלשבועותבצמרת המצעד937 24 בפברואר 2007 נלי פורטדו "Say It Right" 1938 3 במרץ 2007 ג'סטין טימברלייק "What Goes Around...
אמנים בעלי המספר הרב ביותר של שירים בצמרת המצעד
להלן האמנים בעלי המספר הרב ביותר של שירים אשר הגיעו למקום הראשון במצעד במהלך העשור הראשון של המאה ה-21:
אמן להיטים שהגיעולצמרת המצעד ביונסה 8 אשר 7פרגי5ריהאנה לודאקריס 4מריה קארי נלי ג'סטין טימברלייקאלישה קיז אמנים בעלי המספר הכולל הרב ביותר של שבועות בצמרת המצעד
להלן האמנים אשר בעלי המספר הכולל הרב ביותר של שבועות בצמרת המצעד במהלך העשור הראשון של המאה ה-21:
בצמרת המצעדביונסה52אשר41פרגי32קלי רולנד2650 סנט24נלי23אלישה קיז22ריהאנה19מריה קארי השירים בעלי המספר הכולל הרב ביותר של שבועות בצמרת המצעד
להלן השירים אשר בעלי המספר הכולל הרב ביותר של שבועות בצמרת המצעד במהלך העשור הראשון של המאה ה-21:
הלהיט ששהה בצמרת המצעד במשך הזמן הרב ביותר הוא "Independent Women" של להקת דסטיניז צ'יילד (11 שבועות).
להיט מצליח נוסף ששהה 10 שבועות במקום הראשון היה "Maria Maria" של להקת סנטנה בשיתוף דה פראדקט ג'י אנד בי.
דסטיניז צ'יילד וכריסטינה אגילרה היחידים שהכניסו במהלך השנה יותר משיר אחד לצמרת המצעד (2 שירים).
הלהיט ששהה בצמרת המצעד במשך הזמן הרב ביותר הוא "All For You" של ג'נט ג'קסון (7 שבועות).
שאגי הוא היחיד שהצליח להכניס במהלך השנה יותר משיר אחד לצמרת המצעד (2 שירים).
הלהיט ששהה בצמרת המצעד במשך הזמן הרב ביותר הוא "Lose Yourself" של אמינם (12 שבועות).
להיטים נוספים ששהו זמן רב בצמרת הם "Foolish" של אשנטי ו-"Dilemma" של נלי וקלי רולנד (10 שבועות כל אחד).
הלהיט הנמכר ביותר במהלך השנה היה "How You Remind Me" של להקת ניקלבק (שהה 4 שבועות בצמרת המצעד).
נלי, אשנטי וג'ה רול היו היחידים שהכניסו במהלך השנה יותר משיר אחד לצמרת המצעד (2 שירים).
שנת 2002 היא השנה עם כמות השירים הקטנה ביותר שהגיעו למקום הראשון (7 שירים סך הכל).
שלושה להיטים שהו בצמרת המצעד במשך הזמן הרב ביותר (9 שבועות כל אחד): "Baby Boy" של ביונסה ושון פול, "Hey Ya!" של אאוטקאסט ו-"Candy Shop" של 50 סנט (שהיה הלהיט הנמכר ביותר באותה השנה).
50 סנט, שון פול וביונסה היו היחידים שהכניסו במהלך השנה יותר משיר אחד לצמרת המצעד (2 שירים).
הלהיט ששהה במהלך 2004 בצמרת המצעד במשך הזמן הרב ביותר הוא "Yeah!" של אשר (במשך 12 שבועות), והוא גם הנמכר ביותר לאותה השנה.
סינגל נוסף שלו שהה זמן רב בצמרת המצעד ("Burn" במשך 8 שבועות).
בנוסף לסינגלים מצליחים האלו, אשר היה גם האמן שהצליח להכניס הכי הרבה שירים לצמרת המצעד באותה השנה (4 שירים).
במהלך שנת 2005 הצליחו חמישה אמני סולו/הרכבים חדשים להגיע לראשונה למקום הראשון במצעד כאמני סולו או כאורחים.
האמנים הללו הם: כריס בראון, מאריו, אוליביה, גוון סטפאני, וקארי אנדרווד.
הלהיט ששהה במהלך 2005 בצמרת המצעד במשך הזמן הרב ביותר הוא שירה של הזמרת מריה קארי "We Belong Together" (במשך 14 שבועות), והוא גם הנמכר ביותר לאותה השנה.
סינגלים אחרים אשר כיכבו בצמרת המצעד במשך שבועות רבים כוללים את שירו של קניה וסט "Gold Digger" (נשאר בצמרת המצעד במשך 10 שבועות רצופים), שירו של מאריו "Let Me Love You" (נשאר בצמרת המצעד במשך 9 שבועות) ושירו של 50 סנט "Candy Shop" (נשאר בצמרת המצעד במשך 9 שבועות).
מריה קארי הייתה האמנית היחידה שהצליחה להכניס לצמרת המצעד שני שירים שונים במהלך שנת 2005.
במהלך שנת 2006 הצליחו 12 אמני סולו/הרכבים חדשים להגיע לראשונה למקום הראשון במצעד הבילבורד כזמרים ראשיים או כאמנים אורחים.
האמנים הללו הם: אקון, ג'יימס בלאנט, ני-יו, דניאל פאוטר, ריהאנה, שאקירה, טיילור היקס, נלי פורטדו, טימבלנד, פרגי, ג'סטין טימברלייק וטי.
זמרת הריתם אנד בלוז ביונסה נואלס וזמר הפופ ג'סטין טימברלייק היו האמנים היחידים שהצליחו להכניס למקום הראשון במצעד שני שירים שונים במהלך שנת 2006.
הלהיט ששהה במהלך 2006 בצמרת המצעד במשך הזמן הרב ביותר הוא שירו של ג'סטין טימברלייק "SexyBack" (נשאר בצמרת המצעד במשך 7 שבועות רצופים) ושירה של נלי פורטדו "Promiscuous" (נשאר בצמרת המצעד במשך 6 שבועות).
שירו של זמר הפופ הקנדי דניאל פאוטר "Bad Day", אשר כיכב בצמרת המצעד במשך 5 שבועות רצופים, היה הסינגל הנמכר ביותר במצעד בשנת 2006.
במהלך שנת 2007 הצליחו שמונה אמני סולו/הרכבים חדשים להגיע לראשונה למקום הראשון במצעד כזמרים ראשיים או כאמנים אורחים.
האמנים הם: מארון 5, אבריל לאבין, פליין וייט טיז, מימס, שון קינגסטון, סולג'ה בוי וטי-פיין (זמרים ראשיים) ויאנג ג'וק כאמן אורח.
המפיק המוזיקלי טימבלנד הוציא במהלך שנת 2007 את הסינגל הראשון שלו כאמן סולו "Give It to Me"
הלהיט ששהה במהלך 2006 בצמרת המצעד במשך הזמן הרב ביותר הוא "Irreplaceable" של ביונסה (10 שבועות), והוא גם הנמכר ביותר באותה שנה.
שירים נוספים ששהו זמן רב בצמרת המצעד הם "Umbrella" של ריהאנה, ו-"Crank That" של סולג'ה בוי (7 שבועות כל אחד).
שיר בולט נוסף במצעד במהלך שנת 2007 הוא שירם של הלהקה מארון 5 "Makes Me Wonder" אשר ביצע את הקפיצה הגדולה ביותר בפופולריות במהלך 2007 לאחר שעלה מהדירוג 64 למקום הראשון במצעד בשבוע שלאחר מכן.
שירו של הראפר פלו ריידה "Low", אשר היה השיר הראשון שהגיעו למקום הראשון במצעד במהלך 2008, היה השיר אשר נשאר במשך הזמן הרב ביותר במקום הראשון במצעד (10 שבועות רצופים).
סינגלים נוספים בולטים שזכו להצלחה רבה במצעד במהלך שנת 2008 כוללים את הסינגל של קייטי פרי "I Kissed a Girl", אשר שהה במקום הראשון במשך שבעה שבועות רצופים, והשיר של הראפר טי.
איי "Whatever You Like", אשר שהה במקום הראשון במצעד במשך שבעה שבועות לא רצופים.
במהלך שנת 2008 הצליחו שבעה אמני סולו/הרכבים חדשים להגיע לראשונה למקום הראשון במצעד הבילבורד כזמרים ראשיים או כאמנים אורחים.
האמנים הללו הם: פלו ריידה, ליאונה לואיס, ליל וויין, קולדפליי, וקייטי פרי (זמרים ראשיים) ויאנג ג'יזי וסטטיק מייג'ור כאמנים אורחים.
איי הוציא במהלך שנת 2008 את הסינגל הראשון שלו כאמן סולו "Whatever You Like".
איי היה האמן אשר שהה במשך הזמן הרב ביותר במקום הראשון במצעד במהלך 2008 (הסינגלים "Whatever You Like" ו-"Live Your Life" שהו במקום הראשון במצעד במשך 13 שבועות לא רצופים).
איי היו האמנים היחידים שהצליחו להכניס יותר מסינגל אחד למצעד במהלך שנת 2008 (שלושה ושניים בהתאמה).
שיר בולט נוסף במצעד במהלך שנת 2008 הוא שירה של זמרת הפופ בריטני ספירס "Womanizer", אשר שבר את השיא שהיה קיים עד לאותה העת במצעד לשיר שביצע את הקפיצה הגדולה ביותר בפופולריות לאחר שעלה מהדירוג 96 למקום הראשון במצעד בשבוע שלאחר מכן.
במצעד הבילבורד הוט 100 של שנת 2009 הצליחו שישה אמני סולו/הרכבים להגיע לראשונה למקום הראשון במצעד כזמרים ראשיים או כאמנים אורחים.
האמנים הללו הם: ליידי גאגא, קולבי אודוניס, בלאק אייד פיז, ג'יי שון, ג'ייסון דירולו ואוול סיטי.
ליידי גאגא והבלאק אייד פיז הצליחו כל אחד להכניס שני סינגלים למקום הראשון במצעד.
הבלאק אייד פיז הוציאו לשני שירים אשר נשארו במצעד במשך 26 שבועות ברצף במהלך שנת 2009 ובכך שברו את השיא שהיה קיים עד לאותה שנה של ההרכב שנשאר במשך הזמן הרב ביותר בצמרת המצעד ברצף.
שירם "I Gotta Feeling", אשר היה השיר שנשאר הכי הרבה זמן במקום הראשון במהלך 2009 נשאר במקום הראשון במצעד במשך 14 שבועות, ועם שירם "Boom Boom Pow" אשר נשאר במקום הראשון במצעד במשך 12 שבועות.
שיר בולט נוסף במצעד במהלך שנת 2009 הוא שירה של קלי קלרקסון "My Life Would Suck Without You", אשר שבר את השיא שהיה קיים עד לאותה העת במצעד לשיר שביצע את הקפיצה הגדולה ביותר בפופולריות לאחר שעלה מהדירוג 97 למקום הראשון במצעד בשבוע שלאחר מכן.
ערך זה עוסק במצעדי הפזמונים האמריקאיים השבועיים בילבורד הוט 100 שנערכו משנת 1990 עד שנת 1999.
"Hypnotize" 3 24 במאי הנסון "MMMBop" 3 14 ביוני פאף דאדי בשיתוף עם פיית' אבנס ולהקת 112 11 30 באוגוסט הנוטוריוס בי.
להלן האמנים בעלי המספר הרב ביותר של שירים אשר הגיעו למקום הראשון במצעד במהלך שנות ה-90 של המאה ה-20:
אמן להיטים שהגיעולצמרת המצעד מריה קארי 14 ג'נט ג'קסון 6 בויז טו מן 5 סלין דיון 4 ויטני יוסטון מדונה TLC אמנים בעלי המספר הכולל הרב ביותר של שבועות בצמרת המצעד
להלן האמנים אשר בעלי המספר הכולל הרב ביותר של שבועות בצמרת המצעד במהלך שנות ה-90 של המאה ה-20:
השבועות בצמרת המצעדמריה קארי60בויז טו מן50מוניקה22שון קומבס19TLC18ויטני יוסטוןג'נט ג'קסון17סלין דיוןברנדי נורווד15בריאן אדמסאלטון ג'ון השירים בעלי המספר הכולל הרב ביותר של שבועות בצמרת המצעד
להלן השירים אשר בעלי המספר הכולל הרב ביותר של שבועות בצמרת המצעד במהלך שנות ה-90 של המאה ה-20:
Abracadabra (שיר של סטיב מילר בנד)
ערך זה עוסק במצעדי הפזמונים האמריקניים השבועיים Billboard Hot 100 שנערכו משנת 1980 עד שנת 1989.
3 8 בדצמבר דריל הול וג'ון אוטס 2 22 בדצמבר מדונה "Like a Virgin" 6 1985 שבוע כניסהלצמרת המצעדאמן/אמניםסינגלשבועותבצמרת המצעד 2 בפברואר פורינר "I Want To Know What Love Is" 2 16 בפברואר וואם!
וג'ורג' מייקל "Careless Whisper"♪ 3 9 במרץ אר.אי.או ספידוואגן "Can't Fight This Feeling" 3 30 במרץ פיל קולינס "One More Night" 2 13 באפריל ארצות הברית עבור אפריקה "We Are the World" 4 11 במאי מדונה "Crazy For You" 1 18 במאי סימפל מיינדס 1 25 במאי וואם!
להלן האמנים בעלי המספר הרב ביותר של שירים אשר הגיעו למקום הראשון במצעד במהלך שנות ה-80 של המאה ה-20:
אמן להיטים שהגיעולצמרת המצעד מייקל ג'קסון 9 פיל קולינס 7 ויטני יוסטון מדונה דריל הול וג'ון אוטס 5ליונל ריצ'י בון ג'ובי 4 פרינס סטיבי וונדר אמנים בעלי המספר הכולל הרב ביותר של שבועות בצמרת המצעד
להלן האמנים אשר בעלי המספר הכולל הרב ביותר של שבועות בצמרת המצעד במהלך שנות ה-80 של המאה ה-20:
השבועות בצמרת המצעד מייקל ג'קסון 27 ליונל ריצ'י 21 פול מקארטני 16 ג'ורג' מייקל סטיבי וונדר 15 מדונה פיל קולינס אוליביה ניוטון-ג'ון 14 דיאנה רוס 13 ויטני יוסטון דריל הול וג'ון אוטס 12 השירים בעלי המספר הכולל הרב ביותר של שבועות בצמרת המצעד
להלן השירים אשר בעלי המספר הכולל הרב ביותר של שבועות בצמרת המצעד במהלך שנות ה-80 של המאה ה-20:
ערך זה עוסק במצעדי הפזמונים האמריקניים השבועיים Billboard Hot 100 שנערכו משנת 1970 עד שנת 1979.
1970 שבוע כניסהלצמרת המצעדאמן/אמניםסינגלשבועותבצמרת המצעד 3 בינואר 1970 בי.
להלן האמנים בעלי המספר הרב ביותר של שירים אשר הגיעו למקום הראשון במצעד במהלך שנות ה-70 של המאה ה-20:
אמן להיטים שהגיעולצמרת המצעד בי ג'יז 9 האיגלס 7 אלטון ג'ון 6 פול מקרטני וכנפיים סטיבי וונדר 5 ג'ון דנוור קיי.סי ולהקת הסאנשיין 4 חמישיית הג'קסונים דיאנה רוס ברברה סטרייסנד דונה סאמר אמנים בעלי המספר הכולל הרב ביותר של שבועות בצמרת המצעד
להלן האמנים אשר בעלי המספר הכולל הרב ביותר של שבועות בצמרת המצעד במהלך שנות ה-70 של המאה ה-20:
השבועות בצמרת המצעד בי ג'יז 27 רוד סטיוארט 17 אלטון ג'ון 15 פול מקרטני וכנפיים 13 אנדי גיב דונה סאמר רוברטה פלאק 12 חמישיית הג'קסונים 10 טוני אורלנדו ודון ברברה סטרייסנד דבי בון ת'רי דוג נייט 9 השירים בעלי המספר הכולל הרב ביותר של שבועות בצמרת המצעד
להלן השירים אשר בעלי המספר הכולל הרב ביותר של שבועות בצמרת המצעד במהלך שנות ה-70 של המאה ה-20:
הערה: הסינגל הנמכר ביותר בשנת 1965, "Wooly Bully" של Sam the Sham & the Pharaohs, הגיע למקום השני בלבד.
להלן האמנים בעלי המספר הרב ביותר של שירים אשר הגיעו לצמרת המצעד בין אוגוסט 1958 עד לסוף שנות ה-60:
אמן להיטים שהגיעולצמרת המצעד הביטלס 18 הסופרימס 12 אלביס פרסלי 7 הרולינג סטונז 5 פרנקי ואלי ולהקת ארבע העונות 4 בובי וינטון אמנים בעלי המספר הכולל הרב ביותר של שבועות בצמרת המצעד
להלן האמנים אשר בעלי המספר הכולל הרב ביותר של שבועות בצמרת המצעד בין אוגוסט 1958 עד לסוף שנות ה-60:
השבועות בצמרת המצעד הביטלס 55 הסופרימס 22 אלביס פרסלי 22 ארבע העונות 15 הרולינג סטונז 13 בובי וינטון 12 המאנקיז The Young Rascals 10 השירים בעלי המספר הכולל הרב ביותר של שבועות בצמרת המצעד
להלן השירים אשר בעלי המספר הכולל הרב ביותר של שבועות בצמרת המצעד בין אוגוסט 1958 עד לסוף שנות ה-60:
בילבי זוטר (שם מדעי: Macrotis leucura; מוכר גם כבילבי לבן-זנב, בנדיקוט ארנבי זוטרי או בכינוי האוסטרלי יאלארה) הוא מין של כיסאי אוסטרלי קטן ממשפחת הבילביים שהיה אנדמי לאזורים הצחיחים של יבשת אוסטרליה והוכחד מן העולם בסביבות 1960 או אף לפני כן.
המין תואר מדעית לראשונה בשנת 1887 על ידי הזואולוג הבריטי אולדפילד תומאס על סמך דגימה מפוחלצת יחידה מתוך אוסף היונקים של מוזיאון הבריטי.
בתחילה הוא קיבל את השם המדעי "Peregale leucura", ולבסוף קיבל את שמו הנוכחי.
מאז גילויו ועד הכחדתו, מעט מאוד היה ידוע על המין.
לבילבי הזוטר הייתה פרוות משי חלקה ורכה בניגוד לפרווה הקוצנית אצל סוגי הבנדיקוט.
צבע הפרווה שלו נע בין חום צהבהב בהיר עד לאפור-חום, כאשר הגחון והבטן היו בצבע לבנבן חיוור או צהבהב.
בחלק האחורי של הגב היה לו פס אפרפר או חום כהה יותר מהצבע של שאר הגוף.
הגפיים והזנב של המין היו בצבע לבן - מה שהקנה לו את שמו השני.
הבילבי הזוטר היה יונק עם דו-צורתיות זוויגית, כאשר הזכרים היו גדולים יותר מהנקבות.
לבילבי הזוטר היה זנב ארוך למדי ביחס לגופו (70% מהאורך הכולל), כשאורכו הכולל היה 20.7-10.5 סנטימטרים (275-115 מ"מ).
הזנב היה קירח בתחילתו והסתיים בציצה שעירה בקצהו.
המשקל של פרט בוגר היה 300–450 גרם (בין רבע לחצי קילוגרם).
לנקבת הבילבי היה כיס באזור המפשעה שנפתח כלפי אחורה.
כקרובו - הבילבי הענק, גם הבילבי הזוטר התאפיין בזוג אוזניים גדולות וארוכות מאוד ביחס לגוף שדמו לאוזני הארנב.
הגפיים הקדמיות שלו היו קצרות מאוד ביחס לרגליים, והיה לו חרטום מחודד שהסתיים בחוטם ולוע דקים וקטנים.
ביחס לחוטם העיניים היו גדולות למדי, ובאזור הלחיים היו לו זיפים שחרחרים קטנים.
הבוהן (1) נעדרה אצל הבילבי.
הבילבי הזוטר היה אנדמי למרכז יבשת אוסטרליה.
מכיוון שבעת התגלותו למדע המין כבר היה נדיר יחסית וקומץ של דגימות נאספו באזורים בודדים, על כן, טווח התפוצה ההיסטורי של המין לא היה ברור דיו; עם זאת הוא כנראה השתרע על פני דרום הטריטוריה הצפונית, צפון אוסטרליה הדרומית ומזרח-מרכז אוסטרליה המערבית.
בית הגידול של הבילבי הזוטר כלל גבעות, סלעים, דיונות, תלוליות ומישורי-עשב צחיחים, לצד כיסי סבך ועצים דלילים ברחבי המדבריות האוסטרלים במרכז - מדבר גיבסון, מדבר סימפסון ומדבר החול הגדול.
הטמפרטורות בתחומי מחייתו ההיסטוריים הם 20–40 מעלות, וכמות המשקעים הממוצעת היא 100–500 מילימטר לשנה.
הבילבים הזוטרים היו יונקי מדבר ליליים.
בשל חוש הראייה הגרוע שלהם יחד עם זמן הפעילות החשוך, הבילבים היו מסתמכים בעיקר על חוש הריח והשמיעה המצוין שלהם כדי לתור אחר מזון.
הבילבי הזוטר היה בעל חיים אוכל-כול; תזונתו כללה בעיקר חרקים קטנים, פירות, זרעים, נמליים, טרמיטים, חיפושיות, זחלים, ופטריות.
בניגוד לשאר הבנדיקוטאים, לבילבי הזוטר הייתה חיבה רבה למזון מהחי, ודווח שמכרסמים קטנים היו מהווים חלק ניכר מתזונתו.
בנוסף לכך, במקרים יוצאי דופן של בצורת ומחסור במזון, נקבות הבילבי היו עשויות לאכול את צאצאיהן על מנת לשרוד.
הבילבי הזוטר לא היה זקוק לשתיית מים, ואת הלחות הנדרשת לו הוא היה מקבל מפירות וזרעים - עובדה שסייעה לו לשרוד באקלים המדברי הצחיח.
הבילבי הזוטר היה בעל חיים סוליטארי הפעיל בבדידות, אולם למרות זאת לכל משפחה היה שטח פעילות קבוע בו הזכר והנקבה היו פעילים בנפרד.
הבילבים הזוטרים היו חופרים מעולים בדומה לקרובם הענק בעזרת הטפרים הקדמיים שלהם; כל בילבי היה חופר לעצמו רשת של מנהרות ומחילות ספירליות ועמוקות בין הדיונות והשיחים ובסופם או במרכזם הבילבי היה מכין לעצמו קן שעשוי מגבעולים ועשבים.
פתח המחילה היה נסתם עם אור היום בעזרת חול יבש כדי למנוע מטורפיו לאתרו ולהיכנס לקן.
למרות ממדי גופו הקטנים, הבילבי הזוטר היה מסוגל לחפור מנהרות באורך של כ-9 מטרים ובעומק של 5 מטרים - כפול מיכולת החפירה של הבילבי הענק.
בניגוד לבעלי חיים אחרים הבילבים היו ישנים בישיבה; הבילבי היה כורע תחילה על רגליו האחוריות, תוחב את חוטמו בין רגליו ולאחר מכן מקפל את אוזניו הארוכות על עיניו; כתוצאה מכך בעת השינה הבילבי היה נראה ככדור פרווה.
הטורפים המקוריים של הבילבי הזוטר היו כוח אוסטרלי, עיט מחודד-זנב, נמיות כיס, וטורפים אוסטרלים אחרים, ובעת הגעת האירופאים ליבשת נוספו על אלו אויבים קטלניים יותר כשועל אדום וחתול הבית.
על מנת להימנע מטורפים אלו, הבילבי היה משתמש ברשת המנהרות שחפר כדי להיעלם מהעין.
בניגוד לאופי העדין והרגוע של הבילבי הענק, הבילבי הזוטר תואר כבעל אופי אגרסיבי ועיקש.
הדלי הרברט פינלייסון תיאר אותו במילים הבאות:
לבילבי הזוטר יש אופי של עז סוררת, וכל ניסיונותי לטפל בו בעדינות ובנימוסיות מרבית, גררו מצידו תגובה חריפה של התנפלות פראית שכללה נשיכות והשמעת שריקות חדות...
מרבית המידע על הבילבי הזוטר מבוסס על דמיון לקרובו הענק.
לבילבים הזוטרים לא הייתה כנראה עונת רבייה קבועה, אך למרות זאת שיא הרבייה היה מתרחש בין חודשי מרץ ומאי.
תקופת ההיריון של נקבת הבילבי הייתה כ-21 ימים, שלאחריהם היו נולדים 1–3 גורים שהיו מטפסים לכיס של האם.
הגורים היו נשארים בכיס במשך 70–75 ימים כשרוב הזמן הם ינקו וכל אחד מהם היה מחובר לאחד הפטמות של האם.
14 ימים לאחר עזיבת הכיס הגורים החלו להיגמל.
הזכר והנקבה היו מתרבים שוב כ-50 ימים לאחר ההמלטה האחרונה.
מאז גילויו של הבילבי הזוטר בשנת 1887, המין היה נתפס או נצפה רק לעיתים רחוקות ונשאר יחסית מין שאינו מוכר כל כך למדע, להוציא את שנת 1931 שאז החוקר הדלי הרברט פינלייסון נתקל בבילבים רבים באזור כאונצ'רי ואסף שם כ-12 פרטים חיים.
אף על פי שלפי פינלייסון הבילבי היה נפוץ בשפע באזור זה, הפרטים שאסף שם היו הפרטים האחרונים שנאספו בחיים וככל הנראה היה מדובר באחד מהריכוזים האחרונים של המין.
העדות האחרונה לקיומו של המין הייתה גולגולת ועצמות שנמצאו בקן של עיט מחודד-זנב בשנת 1967 במדבר סימפסון, דרומית מזרחית לעיר אליס ספרינגס שבטריטוריה הצפונית.
העצמות היו טריות יחסית, וגילן הוערך מתחת ל-15 שנים.
על פי דיווחי האבורג'ינים, נראה שהמין שרד עד שנת 1960. מכיוון שחלפו 50 שנה ללא צפייה מאומתת בפרט חי, ארגון השימור IUCN מסווג את הבילבי הזוטר כ"מין נכחד" (EX).
הירידה במספרים של הבילבי הזוטר והכחדתו בסופו של דבר יוחסה למספר גורמים שונים.
עם זאת, החוקרים ג'יין טורנבאק ומרטין ג'נקינס טענו בספרם כי הצמחייה בחלקו העיקרי של הטווח של הבילבי נותרה על כנה עם מעט עדויות לנוכחות ארנבים ובקר, כך שככל הנראה החתולים והשועלים גרמו להכחדה העיקרית.
בילבי היא סדרת טלוויזיה קומית מונפשת קנדית-שוודית-גרמנית, אשר משמשת כהמשכון לסרט הקולנוע "בילבי: הסרט", סרט שמבוסס על דמותה של בילבי שנוצרה על ידי אסטריד לינדגרן, אם כי עלילתה אינה מתייחסת למאורעותיו ומתחילה בקו עלילה חדש.
הסדרה הופקה על ידי Nelvana הקנדית, לאחר שהציעה ללינדגרן להפיק סרט קולנוע וסדרת טלוויזיה מונפשים בהשראת הדמות שיצרה.
הסדרה בוימה על ידי פול ריילי והכותב הראשי שלה הוא קן סובול, אשר בנו, ג'ון, כתב גם מספר פרקים.
הסדרה שודרה במקור בערוץ Teletoon, כאשר פרק הבכורה שלה שודר ביום השקתו, ב-17 באוקטובר 1997, ופרק הסיום שודר ב-26 בספטמבר 1998. הסדרה שודרה בשוודיה בערוץ SVT1 ובגרמניה בערוץ ZDF.
בישראל הסדרה שודרה לראשונה בערוץ הילדים בשנת 1999, ולאחר מכן שודרה בשידורים חוזרים בערוץ 2, בטלוויזיה החינוכית הישראלית ובערוץ ג'וניור.
לסדרה הופקו 26 פרקים באורך 22 דקות שמתפרסים על שתי עונות.
בנוסף לשידורים בטלוויזיה, הסדרה הופצה על גבי DVD במספר מדינות.
הסדרה זכתה בשני פרסים בפסטיבל הבין-לאומי לסרטי משפחה בסיאול שהתרחש בשנת 1998. ב-4 בספטמבר 1999 הופץ לראשונה בשוודיה הסרט "בילבי: הרפתקאות בים הדרומי", אשר מבוסס על הספר "בילבי גרב-ברך בים הדרומי" ומאחד את פרקים חמש, שש ושבע מתוך הסדרה.
הסרט לא הופץ בישראל ואינו דובב לעברית, אם כי הפרקים כן.
הסדרה עוקבת אחר בילבי, ילדה בעלת שיער ג'ינג'י שגרה בוילה וילקולה יחד עם קוף המחמד שלה, מר נילסון, וסוס המחמד שלה.
בוילה היא מחכה לאביה רב החובל אפרים ושומרת על אוצר מלא מטבעות זהב, אותו מנסים לגנוב ממנה הגנבים בלום וסאנדר קרלסון.
שכניה של בילבי לוילה הם האחים טומי ואניקה, אשר יחד איתה עוברים בכל פרק הרפתקאות שונות ומצחיקות.
במהלך הסדרה בילבי מבוקשת על ידי גברת פריסיליוס, אשר מעוניינת להעביר אותה לבית יתומים מפני שאינה מחבבת אותה.
בילבי – ילדה בעלת שיער ג'ינג'י שגרה בוילה וילקולה.
מר נילסון – קוף המחמד של בילבי.
טומי סטגרן – אחיה הבכור של אניקה וחבר של בילבי.
אניקה סטגרן – אחותו הקטנה של טומי וחברה של בילבי.
סאנדר קרלסון – אחד משני הגנבים שמנסים לשדוד את בילבי.
בלום – אחד משני הגנבים שמנסים לשדוד את בילבי.
השוטר קלינג – שוטר מקומי.
השוטר קלאנג – שוטר מקומי.
קפטן אפרים – אביה רב החובל של בילבי.
פרידולף – קצין ראשון בהפלגה של קפטן אפרים.
גברת פריסיליוס – עובדת סוציאלית מקומית שמעוניינת להכניס את בילבי לבית יתומים.
שימשה בפרקים הראשונים כממלאת מקומו של ראש העיר המקומי.
מר וגברת סטגרן – הוריהם של טומי ואניקה.
בנט – בריון שמציק לילדים בכפר.
ווילי – אחד מחבריה של בילבי לכיתה, אשר ליווה אותה פעם אחת לשייט בסירה.
בדיבוב המקורי בשפה האנגלית רוב המדבבים מהסרט חזרו לדבב את דמותם גם בסדרה.
הדיבוב העברי של הסדרה בוים על ידי שרון כהן והופק על ידי נטע בן צבי באולפני אלרום, כאשר המדבבים העבריים מהסרט לא חזרו לתפקידם בסדרה ובמקומם לוהקו מדבבים חדשים, כאשר השינוי המשמעותי ביותר הוא שמיטל מיכאלי שדיבבה בסרט את אניקה מדבבת בסדרה זו את בילבי.
בנוסף דיבבו בדיבוב העברי איריס זינגר, אריאל פורמן, אריה צ'רנר ושרון כהן.
בילבי: הסרט הוא סרט קומדיה והרפתקאות מונפש מוזיקלי קנדי-שוודי-גרמני לכל המשפחה.
הסרט מבוסס על הספרים "בילבי גרב-ברך" ו"בילבי גרב-ברך מפליגה" שנכתבו על ידי אסטריד לינדגרן ואוירו על ידי אינגריד ואנג ניימן, כאשר כולם בכיכובה של דמותה של בילבי.
הסרט בוים והופק על ידי קלייב א.
סמית', יחד עם ביומו של מייקל שאק והפקתם של וולדמאר ברגנדהאל ומייקל הירש.
הסרט נכתב על ידי קתרינה סטאקלברג, נערך על ידי נודה צרמדוס והולחן על ידי אנדרס ברגלונד.
הקרנת הבכורה של הסרט הייתה בקנדה בהפצת Malofilm ב-22 באוגוסט 1997. לאחר מכן הסרט הוקרן בשוודיה ב-3 באוקטובר 1997 בהפצת Svensk Filmindustri, ובגרמניה ב-22 בינואר 1998 בהפצת Columbia TriStar Film Distributors International.
בישראל הסרט הוקרן לראשונה בדיבוב עברי בביומה והפקתה של שפרירה זכאי ב-23 ביולי 1998 בהפצת פורום פילם.
אורך הסרט הוא כ-77 דקות.
הסרט זכה לביקורות מעורבות מהמבקרים, כאשר הוא הרוויח 505,335 דולר ממכירות הכרטיסים, מתוך תקציב של 11.5 מיליון דולר.
הסרט היה מועמד בשנת 1998 לפרס הסרט העלילתי הטוב ביותר בפסטיבל סרטי האנימציה הבין-לאומי אנסי, אך הפסיד לסרט "!I Married a Strange Person".
בהתבסס על הסרט הופקה סדרת הטלוויזיה "בילבי" המשמשת לו כהמשכון, כמו כן הופק הסרט "בילבי: הרפתקאות בים הדרומי" שמבוסס על הספר "בילבי גרב-ברך בים הדרומי" ומאחד מספר פרקים מתוך הסדרה.
הסרט מתחיל עם בילבי שמפליגה ברחבי העולם עם אביה, סוס המחמד שלה, קוף המחמד שלה וצוות הספינה.
לילה אחד במהלך הוריקן, אביה של בילבי נפל לתוך המים.
כשהוא נסחף בים הוא אמר לבילבי שהוא ייפגש איתה בוילה וילקולה ושהוא יהיה בסדר מפני שהוא שמן.
בילבי וחיות המחמד שלה עשו את הדרך לוילה, שם הם המתינו לשובו של אביה של בילבי.
לאחר זמן קצר בילבי התיידדה עם שני ילדים שגרים מעבר הרחוב, טומי ואניקה, שמתלהבים מרוחה החופשית ובגישתה.
טומי ואניקה לקחו את בילבי לבית הספר בפעם הראשונה, שם למרות שהסתבכה זכתה באהבתם של חבריה לכיתה.
בילבי גם משכה את תשומת לבה של העובדת הסוציאלית המקומית, גברת פריסיליוס, שמזמנת אותה למשפחת אומנה.
כאשר גברת פריסיליוס הולכת לדבר על כך עם המשטרה היא נותנת פרטים על ביתה של בילבי, ועל הרכוש הרב והיקר שם.
זוג גנבים הנמצאים בכלא, בלום וסאנדר קרלסון, מחליטים לברוח מהכלא ולפרוץ לביתה של בילבי.
בילבי וחבריה עוברים הרפתקאות רבות, מדברים ומנצחים כמעט את כולם.
בדיוק כשגברת פריסיליוס באה לקחת את בילבי לאומנה בעצמה, אבא של בילבי חזר ולקח אותה חזרה לים.
בים בילבי החליטה שהיא לא יכולה לעזוב את חבריה, ולכן היא החליטה להישאר בוילה וילקולה.
בסדרה "בילבי" המשמשת כהמשכון לסרט, רואים הרפתקאות נוספות של בילבי אחרי שהחליטה להישאר בוילה.
הסרט בדיבוב העברי בוים והופק על ידי שפרירה זכאי.
בנוסף דיבבו גיל זמק ושמעון כהן בדיבוב העברי רבי חובלים.
בשנת 1992 חברת ההפקה הקנדית Nelvana הציעה לאסטריד לינדגרן להפיק סרט קולנוע וסדרת טלוויזיה מונפשים בהשראת דמותה שיצרה, בילבי.
לאחר שלינדגרן אישרה את התסריט החלה עבודת ההנפשה על הסרט, אשר החלה ב-15 ביולי 1996 והסתיימה באמצע 1997. הסרט הונפש בהנפשה מסורתית מפני ש-Nelvana לא רצתה שהיא תוחלף בהנפשה ממוחשבת שעשתה את פריצת הדרך שלה בשנות ה-90 עם סרטים כמו "צעצוע של סיפור".
סרט זה הוא סרט ההנפשה הראשון של החברה מאז שנת 1989, בה הופץ הסרט "המלך בבר" שמבוסס על הסדרה "מסיפורי המלך בבר".
בנוסף לחברת ההפקה הקנדית, השתתפו בהפקת הסרט IdunaFilm ו-TFC Trickompany הגרמניות ו-Svensk Filmindustri השוודית.
תקציב הסרט הוא 11.5 מיליון דולר.
בנוסף להקרנות בבתי הקולנוע, לסרט גם הופצו על ידי Warner Home Video מהדורות ביתיות על גבי VHS ו-DVD.
מוזיקת הסרט הולחנה על ידי אנדרס ברגלונד.
פסקול הסרט הכולל עשרה שירים, אשר ארבעה מהם הם חזרות, הופץ לראשונה ב-3 באוקטובר 1997. בגרסה העברית של הסרט כל השירים דובבו בניהולו המוזיקלי של רוני וייס.
הסרט הופץ ב-73 בתי קולנוע בארצות הברית החל מ-22 באוגוסט 1997. בסוף השבוע הראשון של הסרט, הסרט הרוויח כ-62,196 דולר.
הסרט הפסיק להיות בבתי הקולנוע ב-30 באוקטובר 1997, כאשר הוא הרוויח כ-505,335 דולר.
הסרט זכה לביקורות מעורבות מהמבקרים.
אתר "Rotten Tomatoes" הביא לסרט ציון של 43% על סמך 7 ביקורות, דבר שמעיד על החותם "רקוב".
לורנס ואן גלדר הביא לסרט ביקורת מעורבת בעיתון "הניו יורק טיימס", וציין "כפי שאמרה זהבה, כשזה מגיע לבידור ילדים זה לא מסובך, בילבי הזה לא גדול מדי, לא קטן מדי, אלא בדיוק כמו שצריך".
הווארד פיינשטיין כתב באתר "וראייטי" שהוא לא אהב את דיבובה של מליסה אלטרו בתור בילבי, כמו כן הוא ציין שהוא אהב כמה מהשירים.
בהתבסס על הסרט הופקה סדרת הטלוויזיה "בילבי" המשמשת לו כהמשכון, אם כי עלילתה אינה מתייחסת למאורעות הסרט ומתחילה בקו עלילה חדש.
לסדרה הופקו שתי עונות ו-26 פרקים שאורכם כ-22 דקות, כאשר רוב המדבבים המקוריים מהסרט חזרו לדבב את דמותם גם בסדרת הטלוויזיה.
שיר הפתיחה של הסדרה הוא השיר "מה אעשה היום?" שהופיע בסרט.
הסדרה שודרה לראשונה בקנדה בערוץ Teletoon ב-17 באוקטובר 1997, ביום בו הושק הערוץ, כאשר פרקה האחרון שודר ב-26 בספטמבר 1998.
בישראל הסדרה שודרה בדיבוב לעברית, אשר בוים על ידי שרון כהן והופק על ידי נטע בן צבי.
המדבבים העבריים מהסרט לא חזרו לתפקידם בסדרה ובמקומם לוהקו מדבבים חדשים, כאשר השינוי המשמעותי ביותר הוא שמיטל מיכאלי שדיבבה בסרט זה את אניקה מדבבת בסדרה את בילבי.
הסדרה שודרה לראשונה בערוץ הילדים בשנת 1999, ולאחר מכן שודרה בשידורים חוזרים בערוץ 2, בטלוויזיה החינוכית הישראלית ובערוץ ג'וניור.
סרט המשך בשם "בילבי: הרפתקאות בים הדרומי" יצא לצפייה ביתית, כאשר הוא הופץ לראשונה ב-4 בספטמבר 1999 בשוודיה.
הסרט מבוסס על הספר "בילבי גרב-ברך בים הדרומי" ומאחד את פרקים חמש, שש ושבע מתוך סדרת הטלוויזיה.
בילבורד הוט 100 הוא מצעד הפזמונים המרכזי של תעשיית המוזיקה האמריקאית, המתעדכן מדי שבוע על ידי מגזין המוזיקה בילבורד.
תוצאות המצעד מתפרסמות באופן רשמי מדי יום שלישי במהדורה השבועית של מגזין המוזיקה של בילבורד ובאתר האינטרנט של המגזין.
♪ – הסינגל הנמכר ביותר בארצות הברית באותה השנה